Bovden

Bovden (iné názvy pozri nižšie) je špeciálny typ kábla slúžiaci na prenos mechanickej energie ťahom alebo krútením. Názov získal podľa svojho vynálezcu Franka Bowdena. 

Definícia bovdenu podľa normy STN 02 8481 znie:  Bovdenová hadica - kovová ohybná hadica vyrobená z oceľového patentovaného drôtu zvinutím do skrutovnice. Závity hadice sú vinuté s predpätím a tesne k sebe priliehajú. Na povrchu je nanesený plastový povlak, na ktorom môže byť opletenie z oceľového pozinkovaného drôtu. 

 Názvy 
Názvy sú: bovden, bovdenová hadicaSTN/ČSN 02 8481: 1976, norma je v slovenčine  (Poznámka: Na oficiálnej slovenskej stránke pre STN 02 8481 je chybne uvedený názov normy v tvare "Bowdenove hadice..." namiesto správneho "Bovdenové hadice..."  ), lanovodlanovod. In: Technický slovník naučný 4 KL. Praha : Encyklopedický dům, 2003. ISBN 80-7335-080-7. s. 328., bovdenové lankobovdenový. In: Slovník súčasného slovenského jazyka A–G, H-L, M-N, 2006, 2011, 2015 dostupné online, Bowdenovo lankoHorecký, Ján. In: Technický práca 7, 1955. Citované In: Jazykovedný časopis, 1970, 1, S. 85 , bowdenRusko-slovenský technický slovník. Bratislava: Slovenské vydavateľstvo technickej literatúry, 1956, S. 452, bowdenové lanko, bowdenová hadicaZ terminológie bicyklov (Podľa návrhu normy ČSN 30 9004-6). In: Slovenské odborné názvoslovie 1958, č. 11, S. 327-335  (Poznámka: V tomto texte sa, zdá sa, rozlišuje medzi samotným lankom - bowdenovým lankom a celým útvarom - bowdenovou hadicou.), Bowdenova hadica  (Poznámka: Uvedený názov nezodpovedá skutočnému obsahu normy. V norme je tvar "bovdenová hadica" - pozri napr. citát v tomto článku wikipédie), poddajné lanko, lankové tiahlo/ťahadlotiahlo. In: IVANOVÁ-ŠALINGOVÁ, Mária; ŠALING, Samo; MANÍKOVÁ, Zuzana. Slovenčina bez chýb. 1. vyd. Veľký Šariš : SAMO, 1998. 399 s. ISBN 809675243X (Poznámka: T.j. namiesto tvaru tiahlo je správny tvar ťahadlo..

 Konštrukcia 
Bovden sa skladá z pružného obalu, v ktorom sa pohybuje ohybné jadro (lanko, drôt…). Obal je z tvrdého a odolného materiálu, najčastejšie tesne vinutá oceľová pružina alebo vinutý oceľový pás. Obal bovdenu musí byť do určitej miery ohybný. Často býva obal potiahnutý izoláciou proti prachu a vode. Niekedy je izolovaná aj jeho vnútorná časť na zníženie trenia. Jadro je tvorené lankom alebo drôtom, obvykle z ocele. Keďže jadro sa po celej dĺžke trie o obal, musí sa pravidelne mazať alebo použiť výstelka s klznými vlastnosťami.

Bovden slúži na prenos mechanickej energie ťahom alebo krútením lanka. Obal slúži na mechanické vedenie lanka. Obal je obvykle mechanický upevnený o pevnú časť stroja. Pohyb lanka je obmedzený len na malé vzdialenosti. Spätný pohyb zabezpečuje vratná pružina. 

Najznámejšie využitie bovdenu je na bicykloch (ovládanie bŕzd a radenie…), automobily (náhon tachometra, ručná brzda, ovládanie zámku kapoty…), motocykle, ručné obrábanie kovov (rotačný pohyb obrábacieho stroja je bovdenom prenesený do rukoväte k brúsnemu nástroju), mechanické diaľkové ovládanie spúšte fotoaparátu…

 Zdroje 

Kategória:Káble